తెలంగాణలో మహిళా తహసీల్దార్ దారుణహత్య WATCH LIVE TV
డోపీగా తేలిన ఇంద్రజిత్ సింగ్
డోపింగ్ పరీక్షల్లో ఇప్పటికే రెజ్లర్ నర్సింగ్ యాదవ్ పట్టుబడగా తాజాగా షాట్‌పుట్ ఆటగాడు ఇంద్రజిత్ సింగ్ కూడా డోపీగా తేలాడు.
TNN | Updated:
Jul 26, 2016, 10:03AM IST
రియో ఒలింపిక్స్‌‌ బృందంలో సభ్యుడిగా ఉన్న షాట్‌పుట్ ఆటగాడు ఇంద్రజిత్ సింగ్ డోపీగా తేలాడు. అతడు నిషేధిత ఉత్ప్రేరకాలు వాడినట్లు డోపింగ్ పరీక్షల్లో తేలింది. జూన్ 22న నిర్వహించిన డోపింగ్ పరీక్షల్లో ఇంద్రజిత్ పట్టుబడ్డాడు. ఇంతకు ముందు రెజ్లర్ నర్సింగ్ యాదవ్ కూడా డోపీగా తేలగా, ఇప్పుడు ఇంద్రజిత్ కూడా డోపింగ్ పరీక్షల్లో విఫలమవడం రియో ఒలింపిక్స్ ముందు భారత్‌కు పెద్ద దెబ్బగా చెప్పొచ్చు. హర్యానాకు చెందిన ఇంద్రజిత్ 2014 ఆసియా క్రీడల్లో రజత పతకం సాధించాడు. డోపీగా తేలడంతో వీరిద్దరూ రియో ఒలింపిక్స్ బరిలో దిగే అవకాశాలు మూసుకుపోయాయి. అంతే కాకుండా కొత్తగా అమల్లోకి వచ్చిన వాడా కోడ్ ప్రకారం నాలుగేళ్లపాటు నిషేధం ఎదుర్కొనే ప్రమాదం ఉంది. ఈ ఏడాది తొలినాళ్లలో టార్గెట్ ఒలింపిక్స్ పోడియం పథకంలో భాగంగా భారత ప్రభుత్వం ఇంద్రజిత్‌ను అమెరికా పంపి శిక్షణ ఇప్పించింది.